**Приложение № 1**

**ТЕХНИЧЕСКА СПЕЦИФИКАЦИЯ**

**РАЗДЕЛ А: ТЕХНИЧЕСКО ЗАДАНИЕ – ПРЕДМЕТ НА ДОГОВОРА**

1. **ОБХВАТ:** Услугите, предмет на договора включват следните дейности: Извънгаранционно сервизно обслужване на Автоматичен анализатор модел Xpert-TOC/TNb с 65 позиционен пробовземач и модул за твърди проби.
2. **ИЗИСКВАНИЯ КЪМ СЕРВИЗНОТО ОБСЛУЖВАНЕ НА ЛАБОРАТОРНИТЕ УРЕДИ, ПРЕДМЕТ НА ДОГОВОРА**:

Възложителят възлага, а Изпълнителят приема да извършва сервизно обслужване на лабораторната апаратура, съобразно следните изисквания:

* 1. Извършване на профилактичен преглед, настройки и ремонт на посочената в т. 1 от този раздел лабораторна апаратура.
  2. Профилактичните прегледи и сервизното обслужване на лабораторната апаратура се извършват по заявка/поръчка на Възложителя. Заявката се изпраща по електронна поща.
  3. След всеки профилактичен преглед, настройки и ремонт се изготвя Протокол за извършената работа, анализ на състоянието на лабораторната апаратура и описание на резервните части и/или консумативите, които подлежат на смяна, в случай на необходимост.
  4. В цената на сервизното обслужване не е включена цената на необходимите резервни части и консумативи.
  5. Предмет на договора е Ценова таблица № 2 - Приложение 3.2. към договора, която включва цената за един сервизен час при обслужване от Изпълнителя на лабораторната апаратура.
  6. Обменът на информация се извършва чрез пощенска или друга куриерска услуга с препоръчана пратка с обратна разписка, по електронна поща, с електронен подпис съгласно изискванията на Закона за електронния документ и електронния подпис или чрез комбинация от тези средства.
  7. Лабораторната апаратура, предмет на договора, се сервизира по местата, на които е разположена в обектите на Възложителя. В случай че се наложи сервизното обслужване да се извърши в бази на Изпълнителя, апаратурата му се предава с двустранно подписан приемо-предавателен протокол, в който са описани вид, модел и сериен номер на апаратурата, дата на предаване, описание на повредата и състоянието на апаратурата.

1. **МЕСТОПОЛОЖЕНИЕ НА ЛАБОРАТОРНАТА АПАРАТУРА, ПРЕДМЕТ НА ДОГОВОРА** 
   1. Лабораторната апаратура, която подлежи на обслужване от Изпълнителя съобразно договора, се намира на територията на гр. София на адрес:

ЛИК Отпадъчни води, кв. „Бенковски“, СПСОВ „Кубратово“, административна сграда.

1. **СРОКОВЕ**
   1. Максималният срок за реакция от страна на Изпълнителя е до 24 (двадесет и четири) часа след писмено възлагане от страна на Възложителя по електронна поща. Срокът за реакция е срокът, в който Изпълнителят се свързва с Контролиращия служител от страна на Възложителя, запознава се с причината за постъпилото възлагане и започва да работи по отстраняване на проблема.
   2. В случай че проблемът изисква посещение на място от сервизен инженер, Изпълнителят се задължава в срок до 2 (два) работни дни след изтичане на срока по т. 4.1 от този раздел да осигури посещение от сервизен инженер. Решението за посещение на място при Възложителя се взема по взаимно съгласие на страните по договора в писмен вид чрез изпращане на имейл.
   3. Максималният срок, в който Изпълнителят възстановява функционалната годност на дадена апаратура започва да тече след изтичане на срока по т. 4.1. или т. 4.2. от този раздел. Максималният срок за възстановяване на функционалната годност на дадена апаратура включва:
      1. До 5 (пет) работни дни за осъществяване на сервизна дейност по отстраняване на повреди, когато не се изисква доставка на резервни части и консумативи;
      2. При необходимост от доставка на консумативи и резервни части, срокът по предходната точка започва да тече, считано от датата на доставката им.
   4. След всяка проверка или сервизна дейност Изпълнителят попълва Протокол, удостоверяващ извършването на дейността. Протоколът се подписва двустранно.
   5. Гаранционният срок на изпълнените сервизни дейности по договора е не по-малко от 30 (тридесет) календарни дни, считано от датата на двустранно подписан протокол за извършената сервизна дейност, освен ако Изпълнителят не е оферирал по-дълъг срок в Таблица-срокове № 1. Гаранцията на сервизните дейности важи при правилна експлоатация от страна на Възложителя в съответствие с препоръките и изискванията на производителя на апаратурата.
      1. Гаранцията на изпълнените сервизни дейности включва отстраняване на повредите по вече извършените услуги в срок до 10 (десет) работни дни, считано от писменото уведомяване от страна на Възложителя. В този случай, трудът и транспортните разходи при отстраняването на повредите са за сметка на Изпълнителя.
      2. Гаранцията на услугата не покрива стойността на необходимите допълнителни резервни части и консумативи, различни от вложените, които са за сметка на Възложителя.
   6. Възложителят трябва да спазва инструкциите за работа с апаратурата дадени от производителя, както и препоръките за правилна експлоатация дадени от Изпълнителя.
2. **СЕРТИФИКАТИ**
   1. През целия срок на договора, Изпълнителят трябва да разполага с валиден сертификат за внедрена система за управление на качеството в съответствие с изискванията на EN ISO 9001:2015 или еквивалент.
   2. В случай че в срока на договора Изпълнителят остане без валиден сертификат по т. 5.1. от този раздел, то той е длъжен до 3 (три) работни дни, считано от датата на събитието, да уведоми Възложителя.
   3. В случай че след изтичане на срока на валидност на сертификата по т. 5.1. от този раздел, същият не бъде подновен, Възложителят има право да прекрати едностранно договора.
3. **ИЗИСКВАНИЯ КЪМ ЛИЦАТА, АНГАЖИРАНИ В ИЗПЪЛНЕНИЕТО НА ДОГОВОРА**
   1. При сервизното обслужване на лабораторните уреди/апаратурата, предмет на договора, Изпълнителят осигурява квалифициран персонал.
   2. В случай на промяна на лицата (персонала), ангажирани с изпълнението на дейностите по договора, посочени в представения от Изпълнителя списък в хода на процедурата, то той предварително писмено (по електронна поща) уведомява Възложителя за това обстоятелство. Към уведомлението Изпълнителят прилага нов списък, съдържащ следната информация за новите лица:
      1. име и фамилия на сервизния инженер, както и образование (специалност), професионална квалификация (завършено обучение, курсове и др.).